ПРЕДЛОГ ЗАКОНА

О ИЗМЕНАМА И ДОПУНИ ЦАРИНСКОГ ЗАКОНА

Члан 1.

У Царинском закону („Службени гласник РС”, бр. 95/18 и 91/19 – др. закон), у члану 17. став 9. реч: „доношења” замењује се речју: „достављања”.

Члан 2.

У члану 99. став 2. мења се и гласи:

„Царински дуг се не може наплатити по истеку рока од пет година од дана његовог настанка.ˮ

После става 2. додају се ст. 3. и 4, који гласе:

„Застаревање се прекида сваком радњом царинског органа која се предузима ради наплате дажбина, у ком случају рок почиње да тече од почетка.

Изузетно од става 2. овог члана, право наплате застарева по истеку десет година од дана настанка царинског дуга.ˮ

Члан 3.

Овај закон ступа на снагу осмог дана од дана објављивања у „Службеном гласнику Републике Србије”.